Hybridný gril, ktorý umožňuje pripravovať pokrmy za pomoci plynových horákov alebo za pomoci pevného paliva, ktorým môže byť drevo, drevené uhlie, brikety alebo drevené pelety, má zmysel vtedy, ak spotrebiteľ požaduje, aby mohol pripravovať pokrmy rýchlo a pohodlne, ale zároveň so štandardnou dymovou arómou. Vďaka tomu, že hybridný gril má dve nezávislé ohniská, používateľ môže využívať len jednu časť grilu alebo naopak ich používať súčasne. Kombinovaný gril je tak kompromisom, ktorý uspokojí požiadavku oboch spôsobov grilovania. Treba však rátať s tým, že kvalitné hybridné grily sú pomerne veľkou investíciou.\r